**Artturi Aleksanteri Lehkonen** (s. 4. heinäkuuta 1995 Piikkiö) on suomalainen jääkiekkoilija ja Stanley Cup -voittaja, joka edustaa NHL-seura Colorado Avalanchea.

Lehkonen kuului ikäluokkansa lupaavimpiin pelaajiin Suomessa, ja hänestä odotettiin NHL:n vuoden 2013 varaustilaisuuden ensimmäisen kierroksen varausta. Montreal Canadiens varasi hänet lopulta toisella kierroksella numerolla 55.

Lehkonen on vuoden 2022 Stanley Cup -voittaja. Hän teki Coloradolle NHL:n mestaruuden ratkaisseen kuudennen ottelun 2–1-voittomaalin ajassa 32.28 Tampa Bay Lightningia vastaan. Hänestä tuli ensimmäinen mestaruuden ratkaissut suomalaispelaaja sitten Jari Kurrin, joka teki vuonna 1987 mestaruusmaalin pelatessaan Edmonton Oilersissa.

Ura
---

### Seuraura

Lehkonen on TuTo Hockeyn kasvatti. Hän siirtyi myöhemmin Turun Palloseuraan, jossa voitti B-nuorten SM-hopeaa vuonna 2011.

SM-liigassa Lehkonen pelasi ensimmäisen kerran kaudella 2011–2012. Hän pelasi ensimmäisen ottelunsa 5. marraskuuta 2011 kotiottelussa Tampereen Ilvestä vastaan saaden 9.27 minuuttia jääaikaa. Hän pelasi TPS:n nelosketjussa vierellään toinen liigadebytantti Rasmus Kulmala, sekä Marko Virtala. Liigauransa avausmaalin Lehkonen teki kymmenennessä ottelussaan 3. helmikuuta 2012 Tampereen Ilveksen Miika Wiikmanin taakse. Hän pelasi SM-liigan tulokaskautensa aikana yhteensä 18 runkosarjaottelua ja kaksi pudotuspeliottelua tehpistein 2+2=4. Runkosarjan hän pelasi suurimmaksi osaksi TPS:n A-nuorissa voittaen joukkueen sisäisen maali- ja pistepörssin tehopisteillä 28+26=54 sekä jäähypörssin 54 jäähyminuutillaan ja tehotilaston (+22). A-nuorten pistepörssissä Lehkonen sijoittui viidenneksi. Hänet valittiin myös A-nuorten SM-liigan lokakuun 2011 kuukauden pelaajaksi. Lehkonen vahvisti myös joukkueen SM-pronssia voittaneita B-nuoria.

Toukokuussa 2012 Lehkonen siirtyi kaksivuotisella sopimuksella Kalpaan. Hän perusteli siirtoaan:

> »Kaikki alkoi olla jo niin tuttua Turussa ja halusin uusia ärsykkeitä elämääni, joten KalPa oli hyvä valinta. Kuopio on hyvä urheilullinen kaupunki ja KalPan joukkue on nälkäinen. Tykkään voittamisesta ja siihen KalPassa on mahdollisuus. Kuopiossa pitää oikeasti taistella pelipaikasta. Haluan kehittää itseäni ja saada luistelua paremmaksi, jotta pystyn pelaamaan voittavaa lätkää ja saan SM-liigaotteluita alle ensi kaudella. KalPan pelitapa on osittain tuttua, sillä myös Turussa painotettiin kiekollista pelitapaa ja tästä tyylistä tykkään.» 
> 
> 

KHL:n varaustilaisuudessa toukokuussa 2012 KHL-joukkue SKA Pietari varasi Lehkosen toisella kierroksella 57. pelaajana. Lehkonen pelasi KalPan ykkösketjussa jo European Trophy -harjoitusturnauksessa, jossa hän voitti joukkueen sisäisen maali- ja pistepörssin tehopistein 5+3=8. Lehkonen oli koko turnauksen pistepörssissä 11:s Bílí Tygři Liberecin Tomáš Urbanin kanssa. Lehkonen jatkoi hyvää virettään ykkösketjussa myös liigapeleissä kaudella 2012–2013 kantaen jopa joukkueen kultakypärää.

Kaudella 2015–2016 Frölunda HC:ssa Lehkonen voitti Ruotsin-mestaruuden ja Champions Hockey Leaguen. Hän oli SHL:n pudotuspelien paras maalintekijä ja teki seuransa uuden pudotuspelien piste-ennätyksen tehtyään 16 ottelussa tehopisteet 11+8=19. Ratkaisuottelussa Lehkonen teki kaksi maalia.

Keväällä 2016 Montreal Canadiens ilmoitti tehneensä Lehkosen kanssa kolmen vuoden tulokassopimuksen.

Heinäkuussa 2019 Lehkonen teki Canadiensin kanssa kaksivuotisen ja yhteensä 4,8 miljoonan dollarin arvoisen jatkosopimuksen.

Heinäkuussa 2021 Lehkonen teki Canadiensin kanssa yksivuotisen ja 2,3 miljoonan dollarin arvoisen jatkosopimuksen.

Maaliskuussa 2022 Canadiens kauppasi Lehkosen Colorado Avalancheen vaihdossa Justin Barroniin ja toisen kierroksen varausvuoroon vuoden 2024 varaustilaisuudessa. Stanley Cupin loppuottelusarjassa Tampa Bay Lightningia vastaan Lehkonen teki kuudennessa ottelussa mestaruuden ratkaisseen voittomaalin.

Heinäkuussa 2022 Lehkonen teki Avalanchen kanssa viisivuotisen jatkosopimuksen, jossa hänen vuosipalkkansa on 4,5 miljoonaa dollaria.

### Maajoukkueura

Lehkonen pelasi alle 17-vuotiaiden World Hockey Challengessa vuonna 2011.

Lehkonen osallistui alle 18-vuotiaiden maailmanmestaruuskilpailuihin vuonna 2012. Tehopisteet 7+3=10 takasivat hänelle turnauksen maalipörssin sekä Suomen sisäisen pistepörssin voiton. Lehkonen palkittiin yhtenä Suomen parhaimmista pelaajista turnauksessa. Hänet valittiin myös Suomen ottelun parhaaksi pelaajaksi Tanskaa ja Ruotsia vastaan. Seuraavana vuonna Lehkonen oli mukana pronssia voittaneessa joukkueessa.

Lehkonen valittiin kaikkiaan kolme kertaa nuorten maailmanmestaruuskilpailuihin. Ensimmäisen kerran hänet nimettiin Suomen lopulliseen kokoonpanoon vuoden 2013 maailmanmestaruuskilpailuihin. Vuotta myöhemmin hän oli mukana kultaa voittaneessa nuorten joukkueessa Ruotsissa. Viimeisen kerran Lehkonen osallistui kisoihin vuonna 2015, jolloin hän toimi Suomen joukkueen kapteenina. Itse turnaus päättyi puolivälieriin Ruotsia vastaan.

Yhteensä Lehkonen on pelannut 44 poikien maaottelua.

Muuta
-----

Artturi Lehkosen isä Ismo Lehkonen pelasi SM-liigaurallaan 111 ottelua ja on toiminut viimeksi Mestis-joukkue TuTon päävalmentajana. SM-liigassa hän on toiminut HIFK:n ja Lukon päävalmentajana. Artturin setä Timo Lehkonen pelasi puolestaan maalivahtina 232 liigaottelua ja valittiin kahdesti SM-liigan parhaaksi maalivahdiksi. Timo Lehkonen kuului kultaa voittaneen Suomen alle 20-vuotiaiden maajoukkueen valmennusryhmään nuorten maailmanmestaruuskisoissa vuonna 2016.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | TPS | SM-liiga | 18 | 2 | 2 | 4 | 8 | 2 | 0 | 0 | 0 | 0 |  |  |  |  |  |  | U18 | 7 | 7 | 3 | 10 | 6 |
| 2012–2013 | KalPa | SM-liiga | 45 | 14 | 16 | 30 | 12 | 4 | 2 | 1 | 3 | 2 |  |  |  |  |  |  | U18 | 7 | 3 | 6 | 9 | 12 |
|  |  |  |  |  |  |  |  |  |  |  |  |  |  |  |  |  |  |  | JMM | 6 | 3 | 1 | 4 | 4 |
| 2013–2014 | KalPa | SM-liiga | 33 | 7 | 13 | 20 | 4 | – | – | – | – | – |  |  |  |  |  |  | JMM | 6 | 2 | 2 | 4 | 2 |
| 2014–2015 | Frölunda HC | SHL | 47 | 8 | 8 | 16 | 12 | 13 | 3 | 3 | 6 | 0 |  |  |  |  |  |  | JMM | 5 | 1 | 0 | 1 | 6 |
| 2015–2016 | Frölunda HC | SHL | 49 | 16 | 17 | 33 | 12 | 16 | 11 | 8 | 19 | 4 | Le Mat-pokalen |
| 2016–2017 | Montreal Canadiens | NHL | 73 | 18 | 10 | 28 | 8 | 6 | 2 | 2 | 4 | 2 |
| 2017–2018 | Montreal Canadiens | NHL | 66 | 12 | 9 | 21 | 20 | – | – | – | – | – |
| 2018–2019 | Montreal Canadiens | NHL | 82 | 11 | 20 | 31 | 32 | – | – | – | – | – |
| 2019–2020 | Montreal Canadiens | NHL | 70 | 13 | 14 | 27 | 24 | 10 | 1 | 3 | 4 | 8 |
| 2020–2021 | Montreal Canadiens | NHL | 47 | 7 | 6 | 13 | 6 | 17 | 3 | 1 | 4 | 4 |
| 2021–2022 | Montreal Canadiens | NHL | 58 | 13 | 16 | 29 | 14 | – | – | – | – | – |
|  | Colorado Avalanche | NHL | 16 | 6 | 3 | 9 | 8 | 20 | 8 | 6 | 14 | 20 | Stanley Cup |
| 2022–2023 | Colorado Avalanche | NHL | 64 | 21 | 30 | 51 | 28 | 7 | 3 | 3 | 6 | 6 |
| 7 kautta | yhteensä | NHL | 476 | 101 | 108 | 209 | 140 | 60 | 17 | 15 | 32 | 40 |
| 3 kautta | yhteensä | SM-liiga | 96 | 23 | 31 | 54 | 24 | 6 | 2 | 1 | 3 | 2 |
| 2 kautta | yhteensä | SHL | 96 | 24 | 25 | 49 | 24 | 29 | 14 | 11 | 25 | 4 |

Lähteet
-------

* Artturi Lehkonen *Elite Prospects*. Everysport Media Group AB.  (englanniksi)
* Artturi Lehkonen The Internet Hockey Databasessa (englanniksi)

### Viitteet

1. ↑  Mennander, Pasi: Tunnistatko pelaajat Nuorten Leijonien lempinimien takaa? Tässä Kanada-pelin kentälliset lempinimillä! *Leijonat.fi*.  10.10.2015. Suomen Jääkiekkoliitto – Finlands Ishockeyförbund ry.  Arkistoitu 8.8.2017. Viitattu 11.3.2016.
2. ↑  Pettersson Kymmer, Peter: 66 Oscar Fantenberg *frolundaindians.com*.  29.8.2015. Frölunda Hockey Club. Viitattu 23.10.2017. (ruotsiksi)
3. ↑  Aholainen, Saara: Stanley Cupin Colorado Avalancen kanssa voittaneelle turkulaiskaksikolle sataa onnitteluja *ts.fi*. Turun Sanomat. Viitattu 27.6.2022.
4. ↑  Millä numerolla Artturi Lehkonen pelaa Montreal Canadiensissa? *iltalehti.fi*.  11.2.2017. Alma Media Suomi Oy.  "7) Millä numerolla **Artturi Lehkonen** pelaa Montreal Canadiensissa? -- 7) 62" Viitattu 21.2.2017.
5. ↑  Urheilukoulun saapumiserään III/15 hyväksytyt urheilijat  12.3.2015. Web Archive 2016:  Puolustusvoimat.  Arkistoitu 3.2.2016. Viitattu 23.12.2018.
6. ↑  Artturi Lehkoselle Stanley Cup -voittomaali – Colorado Avalanche juhlii mestaruutta *Jatkoaika.com - Kaikki jääkiekosta*. Viitattu 27.6.2022.
7. ↑  Coloradon suomalaissankari Artturi Lehkosta jännitti Stanley Cupin nosto: "En ole tehnyt punttia kahteen kuukauteen, jänskätti, etten vedä turvalleni" *Yle Urheilu*.  27.6.2022. Viitattu 28.6.2022.
8. 1 2 3 4 5 6 7  Artturi Lehkonen *Elite Prospects*. Everysport Media Group AB.  (englanniksi)
9. ↑  Tilastot – SM-liiga  5.11.2011. SM-liiga. Viitattu 30.3.2012.
10. ↑  Artturi Lehkonen ja Rasmus Kulmala debytoivat SM-liigassa Ilves-matsissa  5.11.2011. TPS. Viitattu 30.3.2012.
11. ↑  Tilastot – SM-liiga  3.2.2012. SM-liiga.  Arkistoitu 7.2.2012. Viitattu 30.3.2012.
12. ↑  Palomäki, Ilkka: Hyökkääjät Antti Kerälä ja Artturi Lehkonen KalPaan kahden vuoden sopimuksilla  2.5.2012. KalPa.  Arkistoitu 5.7.2013. Viitattu 24.12.2012.
13. ↑  Tolonen, Timo: Lehkonen: "Koko kausi ykkösketjussa"  18.9.2012. Jatkoaika.com. Viitattu 24.12.2012.
14. ↑  Frölundasta Ruotsin mestari – ennätysmies Lehkosella unelmakausi  24.04.2016. Mtv.fi.  Arkistoitu 27.4.2016. Viitattu 26.4.2016.
15. ↑
16. ↑
17. ↑
18. ↑
19. ↑  Saatsi, Samu: Artturi Lehkonen teki sen taas! Näin suomalainen voittomaalitykki ratkaisi maalillaan kuudennen loppuottelun ja Stanley Cupin Coloradolle  27.6.2022. Yle Urheilu. Viitattu 27.6.2022.
20. ↑
21. ↑  Best Player of the Game selected by the Team (pdf) *stats.iihf.com*. International Ice Hockey Federation.  "15 FIN DEN FIN: 28. LEHKONEN Artturi DEN: 7. ULDALL Bjorn -- 25 SWE FIN SWE: 9. LINDHOLM Hampus FIN: 28. LEHKONEN Artturi" Viitattu 8.6.2012. (englanniksi)
22. ↑  Uusitalo, Timo: Pikkuleijonat vei MM-pronssit Venäjän nenän edestä *Yle Urheilu*.  28.4.2013. Yleisradio Oy. Viitattu 26.2.2014.
23. ↑  Nuorten Leijonien MM-kisaryhmä on nimetty! *leijonat.fi*.  22.12.2012. Suomen Jääkiekkoliitto – Finlands Ishockeyförbund ry.  "**Hyökkääjät:** -- 28 Lehkonen Artturi KalPa" Viitattu 22.12.2012.
24. ↑  Kunnas, Kasperi: Suomen kapteenilta suorat sanat: Olihan se aikamoista paskaa *mtv.fi*.  28.12.2014. MTV Oy.  Arkistoitu 2.1.2017. "Nuorten Leijonien kapteeni Artturi Lehkonen..." Viitattu 1.1.2017.
25. ↑  Ismo Lehkonen EliteProspects-sivustolla
26. ↑  Timo Lehkonen EliteProspects-sivustolla


|  |  |  |
| --- | --- | --- |
| Edeltäjä:**Teuvo Teräväinen** | **Jarmo Wasaman muistopalkinnon voittaja**2013 | Seuraaja:**Juuse Saros** |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |